  Майя Бывальцева Удмуртиысь ньыль биатлонистъёс — Александр Поварницын, Ульяна Кайшева, Валентина Телицина но Ильназ Мухамедзянов 2016–2017 аръёслы сезонэ Россилэн валтӥсь но резерв сборнояз кандидатъёсын паськытатэм списоке пыртэмын. Сыӵе пуктэт кутэмын Тренеръёслэн советсылэн кенешонэз ортчем бере. 30-тӥ южтолэзе со сярысь ивортэмын Россиысь биатлонистъёслэн огазеяськонзылэн сайтаз. Элькунысьтымы спортсменъёс сяна, паськытатэм списоке пыртэмын эшшо 58 биатлонистъёс. Воргоронъёс: Антон Шипулин, Евгений Гараничев, Антон Бабиков, Матвей Елисеев, Алексей Волков, Алексей Слепов, Максим Цветков, Дмитрий Малышко, Пётр Пащенко, Юрий Шопин, Семён Сучилов, Александр Дедюхин, Тимур Махамбетов, Дмитрий Иванов, Сергей Корастылёв, Евгений Боярских, Павел Магазеев, Александр Печёнкин, Тимофей Лапшин, Вячеслав Акимов, Александр Бабчин. Нылкышноос: Анастасия Загоруйко, Ольга Якушова, Виктория Сливко, Ольга Подчуфарова, Екатерина Юрлова, Екатерина Шумилова, Ольга Шестерикова, Дарья Виролайнен, Галина Нечкасова, Светлана Слепцова, Татьяна Акимова, Анна Никулина, Анна Щербинина, Светлана Миронова, Ирина Услугина, Ольга Вилухина, Екатерина Аввакумова, Екатерина Глазырина. Юниоръёс: Никита Поршнев, Кирилл Стрельцов, Игорь Малиновский, Вячеслав Малеев, Карим Халили, Александр Насекин, Сергей Демичев, Семен Бей, Егор Тутмин. Юниоркаос: Наталья Ушкина, Кристина Казармина, Кристина Резцова, Екатерина Мошкова, Полина Шевнина, Валерия Васнецова, Елизавета Каплина, Вера Румянцева, Ирина Казакевич, Алина Клевцова. «Тренеръёслэн кенешсылы валаны кулэ вал, малы таяз сезонын команда ассэ возьматыны ӧз быгаты. Ваньзэ чакланы кулэ, азьланяз сыӵе янгышъёс медаз луэ. Сезонлы йылпумъянъёсъя, воргоронъёслэн но, нылкышноослэн но тренеръёссылэн штабзылы «умойтэм» дунъет пуктэмын. Малпасько, биатлонистъёслэн огазеяськонзылэн правлениез вуоно арняе люкаськоз, отын сборнойысь котькуд тренерлэсь ужзэ эскерозы», — вераз Ханты-Мансийскын Россилэн чемпионатэз бӧрсьы ортчем Тренеръёслэн советсылэн кенешонэз бере Россиысь биатлонистъёслэн огазеяськонысьтызы Тренеръёслэн кенешсылэн тӧроез Владимир Барнашов. Сборное кандидатъёс мур эм эскеронъёсты ортчозы. Собере тренеръёс командаез кылдытозы, отчы шедем спортсменъёс вуоно сезонлы огазьын дасяськозы. Вуоно Олимпиада дорозь кык ар кылиз. Соин ик, Россиысь биатлонистъёслэн огазеяськонзылэн президентэз Александр Кравцов верамъя, ваньзэ выжыетӥз воштыны уг яра: нылкышноослэн сборнойысьтызы тренеръёслэсь штабзэс кужмоятоно. Тегъёс: Спорт Биатлон Удмуртия Россия  